Slik har Sarpsborg funnet formen
ARTIKKELEN ER OVER FIRE ÅR GAMMEL Sarpsborg vant sin første Tippeliga-kamp på tre måneder daAalesund ble slått på underholdende vis. Legger man til at klubben i de to foregående kampene har sikret semifinaleplass i cupen og spilt uavgjort borte mot Molde, kan man fastslå at det er lysere tider i østfoldklubben. – Vi har flyttet opp presset vårt sånn at vi presser høyere i banen og prøver å stå høyt hele tiden. Vi spiller en litt mer åpen fotball nå, litt mer risikofylt, og det har vi fått betalt for nå, sier Bakke.I de tre siste kampene har Sarpsborg begynt å spille med en hengende spiss bak et spisspar, og det har gitt resultater. – Vi har sett ut som et nytt lag de tre siste kampene. Vi har sluppet oss mer fri, litt tilbake til sånn vi har spilt fotball før her i Sarpsborg. Vi får frem relasjoner som har ligget der lenge blant oss som har vært her en stund, våknet litt til liv igjen, sier Martin Wiig, som var banens gigant med to mål og en assist. – Det er på en måte dumt at vi bruker over en halv sesong på å finne frem til det, men nå ser ting virkelig bra ut. Vi har noe fint på gang, legger han til.Tomålsscoreren fikk fortjent ros av sin trener etter lagets første seier på elleve kamper i Tippeligaen. – Han er fantastisk. En knallgod fotballspiller, og når han har selvtillit og er godt trent, så holder han veldig, veldig høyt nivå, sier Bakke. En spiss som derimot ikke fikk sjansen til å skinne, var Péter Kovács. Den rødhårede kjempen har sittet på benkene i lagets tre siste kamper, og trasket slukøret i garderoben uten å ha spilt et eneste minutt. – Vi valgte å starte med to andre på topp, sier Bakke. Les også: – Trodde aldri jeg skulle forelske meg i Péter KovácsMen stilendringen til Sarpsborg betyr ikke at Kovács har mistet plassen, ifølge treneren. – Vi spiller med to spisser. Sånn som det var i dag, kom vi oss til mange innlegg. Så han hadde vært fin å ha på banen. Man må huske at han hadde en lang periode hvor han ikke spilte mange kamper fra start for Strømsgodset, så han jobber steinhardt for å komme seg i kampform igjen, sier Bakke. Sarpsborg har nå fire poeng ned til playoffplass, og kan se lysere på høstens nedrykksstrid. – Det føles godt, konstaterer Bakke, som også har encupsemifinale mot Viking å glede seg til.
Sarpingskuten er på rett kjøl igjen etter semifinalebillett i cupen og en etterlengtet trepoenger i serien. Takket være ny og mer angripende taktikk, forklarer trener Geir Bakke.